3 หุ้นรับเหมาฯ ตัวท็อปผนึกกำลังเข้าประมูลรถไฟฟ้าสายสีชมพู-เหลือง
3 หุ้นรับเหมาฯ ตัวท็อปผนึกกำลังเข้าประมูลรถไฟฟ้าสายสีชมพู-เหลือง
8 พ.ย. 2559

บริษัท ผลิตไฟฟ้าราชบุรีโฮลดิ้ง จำกัด (มหาชน) หรือ RATCH ระบุว่า เมื่อวันที่ 7 พ.ย.59 บริษัทได้ร่วมกับบริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS และบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC ในนามของ “กิจการร่วมค้า บีเอสอาร์” เพื่อยื่นข้อเสนอเข้าร่วมลงทุน เพื่อประมูลโครงการรถไฟฟ้าสายสีชมพู (ช่วงแคราย-มีนบุรี) ซึ่งมีระยะทางรวมทั้งหมด 34.5 กิโลเมตร และโครงการรถไฟฟ้าสายสีเหลือง (ช่วงลาดพร้าว-สำโรง) ซึ่งมีระยะทางรวมทั้งหมด 30.4 กิโลเมตร ต่อการรถไฟฟ้าขนส่งมวลชนแห่งประเทศไทย ทั้งนี้โครงการทั้ง 2 โครงการดังกล่าว เป็นโครงการในรูปแบบการร่วมลงทุนระหว่างภาครัฐกับเอกชน